G 
Cachiyuyo, et Ephedra andina, Pingopingo incolarum, frutices orgyales. Vix ulla plantarum 
deserti colore laete viridi oculos laetificat, fere omnes cinereae aut viridi-luteae sunt, et per¬ 
multae glutinosae, resinosae, graveolentes et spinosae offenduntur. Nonnullae foliis minimis 
innumeris, fasciculatis omnino obtectae sunt ad instar musci cujusdam vel ad nistar Saxifra¬ 
gae hryoidis , Alpium europaearum incolae, sic Ricarica Indorum Atacamensium ( Lippia tri¬ 
fida Gay), Verbena bryoides et Fabiana bryoides m. Paucae illae species, quae in cacu¬ 
minibus montium crescunt, sicut plantae Andium celsarum, caespites densos semiglobosos for¬ 
mant e. gr. Sida megalorrhiza Ph. etc. 
Cum vegetatio deserti parcissima sit, non admirandum est, multas plantarum species 
unico vel paucis locis peculiares esse, ita ut eas aliis etsi propinquis locis non offenderim, 
imo unius alteriusque plantae unicum specimen inveni, uti Sidam istam megalorrhizam, Males- 
herbiam deserticolam, Cassiam miseram. Pari modo omnes montes elevatiores multo plures 
species angustis limitibus circumscriptas alunt quam colles vel planities. 
Nullam plantam vidi, qua homo vesci possit, si bulbos Papita dei campo dictos Cu- 
mingiae campanulatae excipis, nam fructus Ephedrae istius supra dictae et Lycii humilis, 
Jume ab incolis vocati, etsi edules, parvi momenti sunt. Sed fortasse Tetragoniae annuae par¬ 
tis litoralis uti spinacia coctae aequo modo ac Tetragonia expansa commedi possunt. Medullam 
quoque caulis Pitcairniae cujusdam, Chagual dictae, incolae commedunt, quam ob rem nullam 
locis accessibilibus florentem vidi. Etiam mulis, animalibus, qui alimentum rudissimum haud 
spernunt, pabulmn parcissimum in deserto; gramina, ubi sunt, praeferunt, sed libenter fame 
coacti etiam Juncos, Cyperos, Scirpos commedunt, nec non Atriplices et Ephedram. In annis 
siccioribus ob deficientem vegetationem vita caprarum et asinorum, de quibus existentia inco¬ 
larum litoralium pendet, periclitatur; tunc hominibus, admotis ad Cactos et Pitcairnias ramu¬ 
lis foliisque siccis ignem accendere necesse est, quo facto spinae harum plantarum combu¬ 
runtur, ita ut caprae asinique eas depascere possint. 
